Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12. i 152/14) ), članka 9. i 12. Odluke o načinu raspolaganja, korištenja i upravljanja nekretninama u vlasništvu Općine Sveti Ivan Žabno („Službeni glasnik Koprivničko-križevačke županije 13/17) i Odluke o raspisivanju javnog natječaja prikupljanjem pismenih ponuda za davanje u zakup javne površine u vlasništvu Općine Sveti Ivan Žabno KLASA: 944-18/19-02/03 URBROJ: 2137/19-01/1-19-1 od 3. lipnja 2019., Povjerenstvo za provođenje javnog natječaja za zakup i prodaju nekretnina u vlasništvu Općine Sveti Ivan Žabno dana 4. lipnja 2019. objavljuje

JAVNI NATJEČAJ

za prodaju građevinskog i poljoprivrednog zemljišta u vlasništvu Općine Sveti Ivan Žabno

1. PREDMET PRODAJE :
2. Prodaje se građevinsko i poljoprivredno zemljište koje se nalazi uz cestu naselja Cepidlak i to:

-k.č. br. 3986, oranica u Cepidlaku, površine 1329 čhv,

-k.č. br. 3987/1,oranica ograda površine 318 čhv,

-k.č. br. 3988, vinograd kod kuće, površine 169 čhv,

-k.č. br. 3989, oranica kod kuće 829 čhv,

-k.č. br. 3990, voćnjak kod kuće, površine 362 čhv u k.o. Novi Glog, vlasništvo Općine Sveti Ivan Žabno

2. Početna cijena za cijelu navedenu površinu utvrđena od ovlaštenog vještaka iznosi 52.780,00 kn.

1. Način stjecanja vlasništva: danom isplate kupoprodajne cijene u cijelosti.
2. OPĆI UVJETI

1. Navedene nekretnine prodaju se putem javnog natječaja prikupljanjem pismenih

ponuda.

2. U početnoj cijeni zemljišta nisu uračunati troškovi uređaja komunalne infrastrukture,

doprinos za prenamjenu zemljišta i porez na promet nekretnina, već su to obveze

novog vlasnika koji snosi i ostale troškove zemljišno-knjižnog prijenosa nekretnina

na svoje ime.

3. Ponuda se vrši prema načelu viđeno-kupljeno što isključuje sve naknadne prigovore

kupca.

4. Prednost pri natječaju ima natjecatelj koji ponudi veću cijenu. Ponude kupovine

ispod početne cijene zemljišta neće se razmatrati.

1. Najpovoljnijom ponudom smatrat će se ona ponuda koja uz ispunjenje svih uvjeta javnog natječaja s priloženom traženom dokumentacijom sadrži najvišu ponuđenu cijenu.
2. U slučaju identičnih ponuđenih iznosa ponuđača, najpovoljnijom ponudom smatrat će

se ona ponuda koja je prva zaprimljena.

1. Ako najpovoljniji natjecatelj odustane od svoje ponude, najboljim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja.
2. Natječaj se ponavlja ukoliko najpovoljniji ponuđač odustane od kupnje zemljišta, a

nema drugih ponuđača.

1. Odluku o odabiru najpovoljnijeg ponuditelja za kupnju nekretnine donosi općinski

načelnik.

1. Općinski načelnik zadržava pravo poništenja ovog natječaja bez obrazloženja.
2. Tabularna isprava podobna za upis vlasništva kupca izdat će se nakon isplaćene kupoprodajne cijene.
3. Javni natječaj objavit će se na oglasnoj ploči Općine Sveti Ivan Žabno i na web stranici Općine Sveti Ivan Žabno [www.osiz.hr](http://www.osiz.hr). i bit će otvoren 10 dana od 4. lipnja do 13. lipnja 2019.
4. PONUDA

Pravo sudjelovanja na Natječaju imaju sve fizičke osobe državljani Republike Hrvatske, te pravne osobe registrirane u Republici Hrvatskoj, a koje dostave dokaz da su uplatile jamčevinu i sljedeću dokumentaciju:

- podatke o ponuditelju: ime i prezime, prebivalište, MBG i OIB ( za fizičke osobe) odnosno naziv i sjedište te MB i OIB ( za pravne osobe),

- presliku domovnice (za fizičke osobe),

- presliku rješenja o registraciji (za pravne osobe),

- dokaz o uplaćenoj jamčevini,

- ponuda novčanog iznosa kupoprodajne cijene,

- potvrdu da nema nepodmirenih obveza prema Općini Sveti Ivan Žabno.

Zakašnjele i nepotpune podnesene pisane ponude neće se razmatrati.

Pismena ponuda se dostavlja, poštom ili osobno u zatvorenoj omotnici s naznakom: „NE OTVARAJ- PONUDA NA NATJEČAJ ZA KUPNJU GRAĐEVINSKOG I POLJOPRIVREDNOG ZEMLJIŠTA U VLASNIŠTVU OPĆINE SVETI IVAN ŽABNO” preporučenom pošiljkom ili neposredno na urudžbeni zapisnik, na adresu:

Općina Sveti Ivan Žabno, Jedinstveni upravni odjel, Trg Karla Lukaša 11,48214 Sveti Ivan Žabno.

Dan neposredne predaje ponude smatra se dan neposredne predaje ponude Jedinstvenom upravnom odjelu Općine, odnosno kad je ponuda upućena poštom preporučeno ili predana ovlaštenom pružatelju poštanskih usluga smatra se danom predaje ponude Općini.

Ponude se otvaraju, 18. lipnja 2019. u 10,00 sati.

1. JAMČEVINA

Jamčevina se plaća 10% od početne kupoprodajne cijene. Iznos se uračunava kupcu u kupoprodajnu cijenu nekretnine, a ostalima se vraća najkasnije u roku 15 dana od dana izbora najpovoljnijeg ponuditelja bez prava na kamatu.

Općina može raskinuti ugovor kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine.

Jamčevina se može uplatiti uplatnicom ili virmanom, na žiro račun broj: HR 6424020061843900006 Općina Sveti Ivan Žabno- Općinsko vijeće, s pozivom na broj HR68 7757- OIB s naznakom „ JAMČEVINA ZA NATJEČAJ KLASA: 944-18 /19-01/03 OD 4. LIPNJA 2019.

Ako najpovoljniji natjecatelj odustane od prihvaćene ponude gubi pravo na povrat položenog iznosa jamčevine.

1. ZAVRŠNE ODREDBE

Najpovoljniji ponuditelj dužan je u roku od 30 dana od dana donošenja odluke o odabiru najpovoljnijeg ponuditelja sklopiti kupoprodajni ugovor, te je dužan u roku od 30 dana od dana sklapanja kupoprodajnog ugovora uplatiti cijeli iznos kupovne cijene.

Ukoliko izabrani ponuditelj ne sklopi kupoprodajni ugovor ili ne uplati iznos kupovne cijene u ugovorenom roku smatrat će se da odustaje od ponude, te će se natječaj ponoviti.

O ishodu javnog natječaja natjecatelji će biti obaviješteni u roku 8 dana od dana utvrđivanja najpovoljnijeg ponuditelja za kupnju navedene nekretnine.

Dodatne informacije u svezi objavljivanja natječaja mogu se dobiti u Jedinstvenom upravnom odjelu Općine Sveti Ivan Žabno, Trg Karla Lukaša 11, Sveti Ivan Žabno i na telefon 048/851-041, svakim radnim danom od 8,00 do 12,00 sati.

KLASA: 944-18/19-01/03

URBROJ:2137/19-01/1-19-2

Sveti Ivan Žabno, 4. lipnja 2019*.*

PREDSJEDNIK POVJERENSTVA:

Manuel Marković